དེ་བཞིན་བོད་ནས་གནས་ཚུལ་མཁོ་སྤྲོད་པ་དེས།འདི་ལོའི་གསུམ་བཅུའི་དུས་དྲན་མ་ཚེས་གོང་ནས་རྒྱ་ནག་གཞུང་གི་མི་སྣས་མངོན་གསལ་དོད་པོ་མེད་པའི་ཐོག་ཆབ་སྲིད་ཀྱི་བཙོན་ཟུར་རྣམས་ཀྱི་གྲ་ཤག་ཏུ་ཡོང་ནས།ཁྱེད་ཚོ་ནི་རྒྱལ་ཁབ་ཀྱི་ཆབ་སྲིད་བརྟན་ལྷིང་ལ་ཉེན་ཁ་བཟོ་མྱོང་མཁན་གྱི་མི་སྣ་ཡིན་སྟབས་ཕྱི་ཟླ་གསུམ་པའི་ནང་དགོན་པའི་ནང་དུ་སྡོད་དགོས་པ་ལས་ས་ཆ་གཞན་དུ་འགྲོ་མི་ཆོག་པ་དང་།དེ་ལྟར་མི་འགྲོ་བའི་ཁས་ལེན་བྱེད་དགོས་པའི་བཀའ་བཏང་སོང་ཅེས་དང་།ད་དུང་རྔ་བའི་ཉེན་རྟོག་ལས་ཁུངས་ནས་ཡིན་ཟེར་ཏེ།ཆབ་སྲིད་ཀྱི་བཙོན་ཟུར་ཁག་ཅིག་ལ་ཁ་པར་འབྱོར་ནས་གསུམ་བཅུའི་དུས་དྲན་ཉིན་ཉེན་རྟོག་ལས་ཁུངས་སུ་ཡོང་དགོས་པའི་བཀའ་བཏང་བ་བཞིན་ཁག་ཅིག་མི་འགྲོ་ཐབས་མེད་བྱུང་ཡོད་འདུག་ལ།ཁག་ཅིག་གིས་སྲིད་གཞུང་གི་མི་སྣས་བཤད་པ་བཞིན་གྲ་ཤག་ཏུ་བསྡད་ཡོད་པས་ཉེན་རྟོག་ལས་ཁུངས་སུ་ཡོང་དགོས་པའི་ནག་ཉེས་གང་ཡང་བྱས་མེད་ཞེས་གསལ་བཤད་བྱས་ནས་རྫོང་ཉེན་རྟོག་ལས་ཁུངས་སུ་མ་ཕྱིན་པའི་གནས་ཚུལ་བྱུང་འདུགའོན་ཀྱང་ཉེན་རྟོག་ལས་ཁུངས་སུ་མ་འགྲོ་མཁན་ཚོའི་ཐོག་དམིགས་བསལ་གནད་དོན་ལྷག་ཡོད་མེད་གསལ་ཁ་མེད་པ་རེད།